UPN talde parlamentarioari atxikitako foru parlamentari Javier Trigo Oubiña jaunak 11-24/PES-00201 galdera egin du, idatziz erantzun dakion, Aizkolegi jauregia birmoldatzeari edota berreskuratzeari buruz. Hona hemen Landa Garapeneko eta Ingurumeneko kontseilariak horri buruz ematen dion informazioa:

2023an enkargua egin zen “Bertizko Jaurerriko parke naturalean kokatutako Aizkolegi txaleta deritzon higiezinaren egonkortasuna bermatzeko babes minimoen memoria baloratua” egin zedin. 2024ko martxoan memoria horretan jasotako jarduketak gauzatzeko gastua baimendu zen. 2024ko apirilean lan horiek abian jarri ziren eta gaur egun jadanik amaituta daude. Kostua 49.471,61 eurokoa izan da, obren zuzendaritza barnean hartuta.

Jarduketa hauek egin dira:

• Goiko estalki laua iragazgaiztea iragazketak ekiditeko eta ezein urik ez dela sartzen bermatzeko.

• Baoak ixtea kanpoko inor ez sartzeko eta eraikinak kalteak jasan ditzan saihesteko.

• Egoera txarrean zegoen horma indartzea, horma horren mugimendua geldiarazteko eta berori finkatzeko.

• Garbiketa orokorra, txarto kontserbatutako sabai aizunaren zati ez egonkorrak kentzeko, baita eraikinaren zoruan pilatutako zikinkeria ere.

Ingurumen Zuzendaritza Nagusiak jarraituko du noizean behin eraikinaren egoera berrikusten, eta, kasua bada, beharrezko kontserbazio jarduketak programatuko ditu.

Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.

Iruñean, 2024ko maiatzaren 21ean

Landa Garapeneko eta Ingurumeneko kontseilaria: José María Aierdi Fernández de Barrena